
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 266 

7 Απριλίου 1997 


ΥΠΟΥΡΓΙΚ ΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Αριθ. 2885 

Ψήφιση Οργανισμού Εσωτερικής Υπηρεσίας της Δημοτι¬ 
κής Επιχείρησης Ύδρευσης - Αποχέτευσης Δήμου 
Ερμούπολης (Δ.Ε.Υ.Α.Ε.) Ν. Κυκλάδων, 

Η ΑΝΑΠΛ/ΤΡΙΑ ΠΕΡΙΦ/ΚΟΥΔ/ΝΤΗ Ν. ΚΥΚΛΑΔΩΝ 

Έχοντας υπόψη: 

1. Τις διατάξεις: 

α) Του Π,Δ. 14/97 “Σύσταση ενιαίας επιχείρησης ύδρευ¬ 
σης - αποχέτευσης Ερμούπολης» (ΦΕΚ13/Α/14.2.97). 

β) Του άρθρου 7 του Ν. 1069/80 «περί κινήτρων για την 
ίδρυση Επιχ/σεων υδρεύσεως και αποχετεύσεως». 

γ) Του Π. Δ. 250/89«περί μεταβιβάσεως αρμοδιοτήτων 
του Υπουργού Εσωτερικών στους Νομάρχες». 

δ) Της παρ. 1 του άρθρ. 47 του Ν. 2218/94. 

ε) Τηςπαρ. 14του άρθρ. 6ταυ Ν. 2307/95. 

στ) Του άρθρου 14 του Ν. 2399/96. 

2. Την αριθμ. 1/97 απόφαση του Διοικητικού Συμβου¬ 
λίου της Δημοτικής Επιχείρησης ύδρευσης - αποχέτευ¬ 
σης Ερμούπολης. 

3. Την αριθ. 56/97 γνώμη του Δημοτικού Συμβουλίου 
Ερμούπολης, αποφασίζουμε: 

Ότι είναι νόμιμη η 1/97 απόφαση του Διοικητικού Συμ¬ 
βουλίου της Δημοτικής Επιχείρησης ύδρευσης - αποχέ¬ 
τευσης Ερμούπολης με την οποία συντάχθηκε ο Οργανι¬ 
σμός Εσωτερικής Υπηρεσίας όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Άρθρο 1 

Αντικείμενο Ο.Ε.Υ. 

1. Το πάσης φύσεως προσιοπικό της επιχείρησης διέ- 
πεται από τον παρόντα Ο.Ε.Υ. Ειδικότερα ο Ο.Ε.Υ. καθο¬ 
ρίζει την οργάνωση, τη σύνθεση και την αρμοδιότητα των 
υπηρεσιών, τον αριθμό των θέσεων του πάσης φύσεως 
προσωπικού αναλόγως προς τις ανάγκες της επιχειρή- 
σεως, την κατά μισθολογικά κλιμάκια κατανομή των θέ¬ 
σεων αυτών κατά ομάδα ειδικοτήτων και αναλόγως της 
βαθμίδος εκπαιδεύσεως, τις αποδοχές, τον τρόπο προ- 
σλήψεως και απολύσεως και το αρμόδιο όργανο (αρθρ. 7 
Ν. 1069/80) ως και κάθε άλλο θέμα σχετικό με την υπηρε¬ 
σιακή κατάσταση του προσωπικού. 

2, Το κατά την προηγούμενη παράγραφο προσωπικό της 


επιχειρήσεως συνδέεται μετ' αυτής με σύμβαση εργασίας 
ιδιωτικού δικαίου και δημοσίου δικαίου για τους ήδη μετα- 
ταχθέντες από τον Δήμο Ερμούπολης (αρθρ. 7 Ν. 1069/80). 

Άρθρο 2 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 

α. Προς πλήρωση των διατου παρόντος οργανισμού ε¬ 
σωτερικής υπηρεσίας (ΟΕΥ) προβλεπομένων θέσεων και 
β. Προς κάλυψη παροδικών αναγκών. 

Άρθρο 3 

Βασική Διάρθρωση ΔΕΥΑΕ 

Η οργάνωση της επιχείρησης διαρθρούται ως κάτωθι: 

α. Διοικητικό Συμβούλιο. 

β. Διευθυντής ΔΕΥΑΕ. 

γ. Οικονομική και Διοικητική Υπηρεσία. 

δ. Τεχνική Υπηρεσία. 

Άρθρο 4 

Αρμοδιότητες Διευθυντή ΔΕΥΑΕ 

1. Τα καθήκοντα, τα δικαιώματα και οι αρμοδιότητες εν 
γένειτου Διευθυντού ορίζονται ως ακολούθως: 

α. Τα απορρέοντα από τις διατάξεις του Ν. 1069/80 
(ΦΕΚ 191/80) που είχε ο γενικός διευθυντής. 

β. Η επίλυση αμφισβητήσεως περί την αρμοδιότητα κά¬ 
θε υπηρεσίας. 

Γ. Η ρύθμιση θεμάτων που αναφέρονται στην καλή λει¬ 
τουργία της επιχειρήσεως, την οργάνωσή της και τις σχέ¬ 
σεις με τους πολίτες στα θέματα της παροχής των υπη¬ 
ρεσιών της προς αυτούς, ή τις υποχρεώσεις αυτών προς 
την επιχείρηση. 

2. Στον Διευθυντή υπάγεται και η γραμματεία δ/νσεως 
που οι αρμοδιότητες ορίζονται ως ακολούθως : 

α. Τήρηση αρχείου δ/ντού ΔΕΥΑΕ. 
β. Δακτυλογράφηση αλληλογραφίας και αναφορών 
δ/ντή. 

γ. Της συγκέντρωσης των αναγκαίων στοιχείωνπρος ε¬ 
νημέρωση του Προέδρου και των μελών του Δ.Σ. και της 
εν γένει προπαρασκευής των θεμάτων προς εκπλήρωση 
των καθηκόντων αυτών, της εν γένει αλληλογραφίας της 
μετά των υπηρεσιών και κοινού επικοινωνίας αυτών. 

δ. Της καταχωρήσεωςτωναποφάσεωντου διοικητικού 
συμβουλίου σε ειδικό βιβλίο που αριθμείται, μονογραφεί¬ 
ται και θεωρείται από τον πρόεδρο του Δ.Σ. 

ε. Της κοινοποιήσεως των αποφάσεων του Δ.Σ., ως και 
κάθε εργασία σχετικής με την συγκρότηση, λειτουργία 
κλπ του Δ.Σ. 

ζ. Της προπαρασκευή των θεμάτων για την άσκηση των 
αρμοδιοτήτων του δ/ντή υπηρεσιών. 

η. Κάθε εργασίας σχετικής με την εξάσκηση των αρμο¬ 
διοτήτων του δ/ντή υπηρεσιών, 
θ. Οι δημόσιες σχέσεις της επιχείρησης. 

Αρθρο 5 

Διάρθρωση - αρμοδιότητες Οικονομικής 
και Διοικητικής Υπηρεσίας 

Την οικονομική και διοικητική υπηρεσία απαρτίζουν τα 
κάτωθι τμήματα και γραφεία : 

1. Τμιήμα Διοικητικό 

2. Τμήμα Οικονομικό 

Του οικονομικού και διοικητικού τμήματος προΐσταται ο 
προϊστάμενος οικονομικής και διοικητικής υπηρεσίας. 

Στην αρμοδιότητα του Διοικητικού τμήματος περιλαμ¬ 
βάνονται : 

1. Η εν γένει υπηρεσιακή κατάσταση του προσωπικού. 

2. Οι αποδοχές, χορήγηση επιδομάτων, οδοιπορικά έ¬ 
ξοδα κλπ του προσωπικού. 

3. Η υπερωριακή απασχόληση και αμοιβή, υγειονομική 
περίθαλψη και νοσηλεία του προσωπικού. 

4. Κάθε θέμα συναφές με την εν γένει υπηρεσιακή κα¬ 
τάσταση του προσωπικού. 

5. Η διακίνηση της εισερχόμενης αλληλογραφίας. Η 
διεκπεραίωση της εξερχόμενης αλληλογραφίας. 

6. Η οργάνωση, ταξινόμηση, τήρηση κλπ του γενικού 
αρχείου. 

7. Η τήρηση των φακέλων δικαστικών υποθέσεωντης ε- 
πιχειρήσεως. 

8. Η αποστολή των κάθε είδους λογαριασμών προς 
τους καταναλωτές της ΔΕΥΑΕ. 

9. Ενημέρωση του ταμείου σχετικά μετην αποστολήτων 
λογ/σμών. 

10. Αποδοχή ειδοποιήσεων σχετικών με βλάβες στα συ¬ 
στήματα ύδρευσης και αποχέτευσης και προώθησή τους 
προς το τμήμα λειτουργίας και συντήρησης. 

11. Παραλαβή αιτήσεως για νέες συνδέσεις ή επεκτά¬ 
σεις των συστημάτων ύδρευσης, αποχέτευσης καιπροώ- 
θησή τους προς τα αρμόδια γραφεία του τομέα τεχνικής 
διαχείρισης. 

12. Τήρηση βιβλίου νέων παροχών, βιβλίου διακοπών 
και μητρώο καταναλωτών. 

13. Αποστολή απαντήσεως στις κάθε είδους αιτήσεις 
των καταναλωτών της ΔΕΥΑΕ. 

14. Γενική αρμοδιότητα για διευκόλυνση των κατανα¬ 
λωτών στις συναλλαγές τους με τη ΔΕΥΑΕ. 

15. Αποστολή ενημερωτικών εντύπων προς τους κατα¬ 
ναλωτές της ΔΕΥΑΕ και έκδοση ανακοινώσεων της επι¬ 
χείρησης μέσω των ραδιοφωνικών σταθμών ή του τοπι¬ 
κού τύπου. 

Κάθε εργασία που ήθελε ανατεθεί σ' αυτό από δ/ντή υ¬ 
πηρεσιών και προϊστάμενο της υπηρεσίας. 

Στην αρμοδιότητα του Οικονομικού τμήματος περιλαμ¬ 
βάνονται : 

1. Τήρηση όλων των απαιτούμενων από το εφαρμοζό¬ 
μενο σύστημα λογιστικών βιβλίων και λογαριασμών για 
την παρακολούθηση της οικονομικής διαχείρισης και του 
πάγιου κεφαλαίου της ΔΕΥΑΕ. 

2. Σύνταξη όλων των περιοδικά απαιτουμένων λογιστι¬ 
κών καταστάσεων (π.χ. ισοζύγιο, ισολογισμοί κλπ) και α¬ 
ναφορών για την πληροφόρηση της διοίκησης καιτων κα- 
ταναλωτώντης ΔΕΥΑΕ σχετικά με τη διαχείριση και την οι¬ 
κονομική θέση της επιχείρησης. 


3. Τήρηση του συστήματος οικονομικής κοστολόγησης 
των παρεχομένων υπηρεσιών. 

4. Έκδοση των κάθε είδους λογ/σμώντων καταναλωτών 
της ΔΕΥΑΕ. 

5. Εκκαθάριση, έλεγχος και έκδοση των σχετικών ε¬ 
νταλμάτων πληρωμής για τις κάθε είδους δαπάνες της 
ΔΕΥΑΕ. 

6. Παρακολούθηση της εξέλιξης του οικονομικού προ¬ 
γράμματος της ΔΕΥΑΕ και ενημέρωση του δ/ντή ΔΕΥΑΕ. 

7. Λήψη ενδείξεων υδρομετρητών. 

8. Βεβαίωση και είσπραξη εσόδων. 

9. Πληρωμές δαπανών. 

10. Τήρηση βιβλίωνταμείου. 

11. Παρακολούθηση τραπεζικών λογ/σμών καταθέ¬ 
σεων. 

12. Μηχανογραφική υποστήριξη όλων των λειτουργιών 
της ΔΕΥΑΕ σύμφωνα με τις συγκεκριμένες μηχανογραφι¬ 
κές εφαρμογές. 

13. Μέριμνα για την συντήρηση του εγκατεστημένου 
μηχανογραφικού εξοπλισμού και διατύπωση εισηγήσεων 
για τις αναγκαίες επεκτάσεις του σε μηχανήματα και λο¬ 
γισμικό. 

14. Τήρηση των βιβλίων καταμέτρησης και ενημέρωση 
με κάθε μεταβολή. 

15. Έκδοση λογαριασμών, ήτοι: 

α. Παραλαβή και έλεγχος καταμετρήσεων και έκδοση 
των λογαριασμών ύδρευσης - αποχέτευσης. 

β. Μέριμνα για την αποστολή των λογαριασμών στους 
καταναλωτές και έκδοση συγκεντρωτικών καταλόγων και 
έκδοση αντιγράφων των λογ/σμών σε περίπτωση απώλει¬ 
ας του πρωτοτύπου. 

γ. Παρακολούθηση της εμπρόθεσμης πληρωμής των 
καταναλωτών και διακοπή της παροχής σε περίπτωση κα¬ 
θυστέρησης της πληρωμής. 

16. Συγκέντρωση παραγγελιών για αγορές εξοπλισμού 
και υλικώνόλωντωντμημάτων. 

17. Εισήγηση για αγορά νέων υλικών και ανταλλακτικών 
μηχανημάτων. 

18. Συνεννοήσεις με τους προμηθευτές για την εκτέλε¬ 
ση των παραγγελιών. 

19. Παραλαβή παραγγελθέντων υλικών και μηχανημά¬ 
των. 

20. Τήρηση αρχείου αγορών, προμηθευτών. 

21. Τήρηση βιβλίου αποθήκης. 

22. Πληροφόρηση των τμημάτων της επιχείρησης για 
τυχόν νέες αγορές. 

Άρθρο 6 

Διάρθρωση - Αρμοδιότητες Τεχνικής Υπηρεσίας 

Την τεχνική υπηρεσία απαρτίζουν τα κάτωθι τμήματα: 

1. Τμήμα μελετών και κατασκευών έργων. 

2. Τμήμα λειτουργίας και συντήρησης δικτύων. 

3. Τμήμα ηλεκτρομηχανολογικού εξοπλισμού. 

Α. Στην αρμοδιότητα του τμήματος μελετών και κατα¬ 
σκευών περιλαμβάνονται: 

1. Προετοιμασία των βραχυπροθέσμων, μεσοπρόθε¬ 
σμων κατασκευαστικών προγραμμάτων της ΔΕΥΑΕ και 
σύνταξη τεχνικοοικονομικών μελετών. 

2. Παρακολούθηση της υλοποίησης των διαφόρων ε¬ 
πενδυτικών προγραμμάτων. 

Καθορισμός των τεχνικών προδιαγραφών που θα χρη¬ 
σιμοποιηθούν στην μελέτη, στην κατασκευή και στη λει¬ 
τουργία των έργων. 

Συνεχής ενημέρωση και βελτίωσή τους. 

3. Ετοιμασία οικονομικών εκτιμήσεων, κοστολογήσεων 
και επικαιροποίηση προϋπολογισμών για τα διάφορα ε¬ 
πενδυτικά προγράμματα της ΔΕΥΑΕ, τη λειτουργία των 
δικτύων και την κατασκευή των έργων. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2823 


4. Παρακολούθηση της εφαρμογής των παραπάνω ε¬ 
κτιμήσεων και συνεχής βελτίωσή τους. 

5. Έλεγχος των οικονομικών μεγεθών που προτείνονται 
από τις διάφορες μελέτες. 

6. Εισήγηση στο δ/ντή της ΔΕΥΑΕ περί του τρόπου δη- 
μοπράτησης, σύνταξης των συμβατικών τευχών για τις 
διάφορες μελέτες και έργα. 

7. Διενέργεια διαγωνισμού για μελέτες προμηθειών και 
κατασκευών. 

8. Προετοιμασία και παρακολούθηση των χρονοδια¬ 
γραμμάτων κατασκευής των διαφόρων έργων. 

9. Συντονισμός με έργα που εκτελούνται από άλλους φο¬ 
ρείς {ΟΤΑ, Δημόσιο, Επιχειρήσεις Κοινής Ωφέλειας κλπ). 

10. Εισήγηση στον δ/ντή της ΔΕΥΑΕ σχετικά με την προ- 
σοτρινή και οριστική παραλαβή των έργων. 

11. Εντολές πληρωμής των μελετητών και εργολάβων 
προς το λογιστήριο. 

12. Σύνταξη μελετών από το προσωπικό του τμήματος. 

13. Επίβλεψη των μελετών και έλεγχος της εφαρμογής 
των σχετικών προδιαγραφών και χρονοδιαγραμμάτων. 

14. Εισήγηση στο δ/ντή της ΔΕΥΑΕ σχετικά με την έ¬ 
γκριση μελέτης. 

15. Επίβλεψη των εργασιών που εκτελούνται από τη 
ΔΕΥΑΕ ή από εργολάβους. Έλεγχος της εφαρμογής των 
επιθυμητών προδιαγραφών και χρονοδιαγραμμάτων ό¬ 
πως προτάθηκαν από τις σχετικές μελέτες. 

Β. Στην αρμοδιότητα του τμήματος λειτουργίας και συ¬ 
ντήρησης των δικτύων ύδρευσης - αποχέτευσης περι¬ 
λαμβάνονται : 

1. Η εκτέλεση εργασιών συντήρησης και η λειτουργία 
των δικτύων ύδρευσης - αποχέτευσης σύμφωνα με τον 
προγραμματισμό. 

2. Η επίλυση των προβλημάτων και επισκευή βλαβών 
που εμφανίζονται κατά τη λειτουργία των δικτύων. 

3. Η κατασκευή μικρών έργων απαραίτητων για την κα¬ 
λύτερη εξυπηρέτηση των δηνοτών. 

4. Η κατασκευή των συνδέσεων. 

5. Η εισήγηση για αγορά υλικών στο δ/ντή της επιχείρη¬ 
σης. 

6. Η τήρηση λεπτομερούς αρχείου εργασιών συντήρη¬ 
σης επισκευών, κατασκευών. 

7. Η τήρηση αρχείου λειτουργικών και οικονομικών 
στοιχείων από τις εργασίες λειτουργίας, συντήρησης και 
κατασκευής δικτύων (στοιχεία κοστολόγησης). 

8. Εκπόνηση προγράμματος ποσοτήτων των διαφόρων 
υλικών της αποθήκης. 

9. Πληροφόρηση των υπολοίπων υπηρεσιών της επιχεί¬ 
ρησης όποτε απαιτείται. 

10. Παρακολούθηση αποθεμάτων νερού, έλεγχος και 
ρύθμιση παροχών και πιέσεων του δικτύου ύδρευσης και 
συνεργασία με το προσωπικό φυλακής του εργοστασίου 
αφαλάτωσης για τον παραλληλισμό στοιχείων μεταξύτης 
ημερήσιας παραγωγής νερού και της ημερήσιας κατανά¬ 
λωσης. 

Γ. Στην αρμοδιότητα του τμήματος ηλεκτρομηχανολο- 
γικού εξοπλισμού περιλαμβάνονται: 

1. Διαμόρφωση προγράμματος λειτουργίας και συντή¬ 
ρησης του εργοστασίου αφαλάτωσης, σύμφωνα με τις 
τεχνικές οδηγίες και τις ανάγκες παραγωγής. 

2. Διαμόρφωση προγράμματος λειτουργίας και συντή¬ 
ρησης των εγκαταστάσεων επεξεργασίας των λυμάτων 
σύμφωνα με τις τεχνικές οδηγίες του κατασκευαστή. 

3. Λειτουργία, προγραμματισμός και εκτέλεση εργα¬ 
σιών συντήρησης του Η/Μ εξοπλισμού των αντλιοστα¬ 
σίων λυμάτων της επιχείρησης. 

4. Η λύση των εκτάκτωνπροβλημάτων συντήρησης είτε 
με τη συνεργασία άλλων επιχειρησιακών μονάδων της 
ΔΕΥΑΕ είτε με την ανάθεση σχετικών εργολαβιών. 


5. Η εισήγηση για αγορά υλικών, χημικών και ανταλλα¬ 
κτικών στο δ/ντή της επιχείρησης. 

6. Η συνεχής παρακολούθηση των χαρακτηριστικών 
του νερού σε όλα τα στάδια επεξεργασίας του στο εργο¬ 
στάσιο αφαλάτωσης με τη τήρηση ημερολογίου και πινά¬ 
κων ελέγχου των παραμέτρων λειτουργίας. 

7. Η συνεχής παρακολούθηση των χαρακτηριστικών 
των λυμάτωντόσο στην είσοδο όσο και στην έξοδο των ε¬ 
γκαταστάσεων επεξεργασίας. 

8. Η χημική, φυσική και μικροβιολογική ανάλυση των 
δειγμάτων πόσιμου νερού και των βιομηχανικών αποβλή¬ 
των από δείγματα που θα συλλέγει από τις εγκαταστάσεις 
αφαλάτωσης και βιολογικού καθαρισμού, αλλά και από 
διάφορες περιοχές των δικτύων της πόλης. 

9. Η τήρηση αρχείου λειτουργικών και οικονομικών στοι¬ 
χείων σχετικά με την εκτέλεση εργασιών λειτουργίας και 
συντήρησης του εργοστασίου αφαλάτωσης, των εγκατα¬ 
στάσεων μεταφοράς και επεξεργασίας των λυμάτων. 

10. Η παρουσίαση των αποτελεσμάτων λειτουργίας και 
συντήρησης των παραπάνω στον διευθυντή της ΔΕΥΑΕ 
σε χρονικά διαστήματα που θα καθορίζονται από το Δ.Σ. 
της ΔΕΥΑΕ ή όταν ζητηθεί σχετικά από το δ/ντή. 

Αρθρο 7 

Θέσεις προσωπικού κατά υπηρεσίες, 
τμήματα, βαθμίδα, εκπαίδευση 

_Θέσεις Βαθμ. Εκπ/σης 


ΠΡΟΪΣΤΑΜΕΝΟΙ 

ΥΠΗΡΕΣ. ΤΜΗΜΑΤΩΝ 

7 


Α. Διευθυντής ΔΕΥΑΕ 

1 

Πτυχ/χος ΠΕ 

Β. Προίστ. Οικ. ΚαιΔιοικ. Υπηρεσ. 

1 

ΠΕ 

Γ. Προίστ. Τεχνικ. Υπηρεσ. 

1 

ΠΕ 

Δ. Προίστ. Τμήμ. Λογιστηρίου 

1 

ΤΕ 

Ε. Προίστ. Τμημ. Μελ. και Κατασκ 

1 

ΠΕ 

ΣΤ. Προίστ. Τμημ. Λειτ. 
και Συντ. Δικτύων 

1 

ΤΕ 

Ζ. Προίστ. Τμημ. Η/Μ Εξοπλισμού 

1 

ΠΕ 

ΓΡΑΜΜΑΤΕΙΑ ΔΕΥΑΕ 

Διοικητ.- Γ ραμματείς- Δακτυλ. 

1 

ΔΕ 

ΓΡΑΦΕΙΟ ΔΙΟΙΚ. ΜΕΡΙΜΝΑΣ 2 
α. Διοικητ.-Γ ραμματείς- Δακτ/φοι 

1 

ΔΕ 

β. Χειρ. Ηλεκτρ. Υπολογιστού 

1 

ΔΕ 

ΤΜΗΜΑ ΟΙΚΟΝΟΜΙΚΟ 

5 


α. Βοηθ. Λογιστού 

1 

” ΔΕ 

β. Καταμετρητές 

1 

ΔΕ 

γ. Εισπράκτορες - Ταμίες 

2 

ΔΕ 

δ. Διοικητ. Γ ραμματείς- Δακτ 

1 

ΔΕ 

ΤΜΗΜΑ ΜΕΛΕΤΩΝ 

ΚΑΙ ΚΑΤΑΣΚΕΥΩΝ 

2 


α. Τεχνολόγος Πολιτικός 
ή Μηχαν. Μηχ/κός 

1 

ΤΕ 

β.Εργοδηγός 

1 

ΔΕ 

ΤΜΗΜΑ ΛΕΙΤΟΥΡΓΙΑΣ 

ΚΑΙ ΣΥΝΤΗΡΗΣΗΣ ΔΙΚΤΥΩΝ 

12 


α. Τεχνίτες Ύδρευσης 

3 

" ΔΕ 

β. Τεχνίτες Αποχέτευσης 

2 

ΔΕ 

γ. Οδηγοί - Χειριστές 

1 

ΔΕ 

δ. Εργάτες 

5 

ΥΕ 

ε.Υδρονομέας 

1 

ΔΕ 

ΤΜΗΜΑ ΗΛΕΚΤΡΟΜΗΧΑΝΟ- 
ΛΟΓΙΚΟΥ ΕΞΟΠΛΙΣΜΟΥ 

13 


α. Μηχανοτεχνίτες - 
Πρακτ. Μηχανικοί 

9 

ΔΕ 

β. Ηλεκτρολόγοι 

3 

ΔΕ 

γ. Εργάτες 

1 

" ΥΕ 

ΣΥΝΟΛΟ: 

42 

Άρθρο 8 

Προσόντα προσλήψεως 

1. Για την πλήρωση των θέσεων του άρθρου 7 του πα¬ 
ρόντος απαιτούνται τα εκάοτοτε για τους μόνιμους Δη¬ 
μοτικούς υπαλλήλους προβλεπόμενα γενικά προσόντα 
διορισμού πλην του ανώτατου και κατωτάτου ορίου ηλι¬ 
κίας που ορίζεται από 21-45 και εν ελλείψει υποψηφίων 
με το όριο τούτο, ορίζεται μέχρι 55. 

2 Τα ειδικά και ιδιαίτερα προσόντα του ανωτέρω προ¬ 
σωπικού ορίζονται ως ακολούθως: 

ΠΡΟΪΣΤΑΜΕΝΟΙ ΥΠΗΡΕΣΙΩΝ ΚΑΙ ΤΜΗΜΑΤΩΝ 
α. Δ/ντή ΔΕΥΑΕ ΠΕ 

Ειδικά προσόντα : , , 

Πτυχίο {ή δίπλωμα) ανωτάτης σχολής του εσωτερικού η 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) μέλος του Τ.Ε.Ε. με μια από τις ακό¬ 
λουθες ειδικότητες : 

Μηχανολόγος Μηχανικός 
- Οικονομολόγος 

Πενταετής απασχόληση στην ειδικότητά του. 

Ιδιαίτερα προσόντα: 

α. Η αποδεδειγμένη πολυετής υπηρεσία στη διαχείριση 
συστημάτων υδρεύσεως - αποχετεύσεως. 

β. Η αποδεδειγμένη εμπειρία σε κατασκευή ή επίβλεψη 
υδραυλικών έργων προκειμένου περί οικονομολόγου η α¬ 
ποδεδειγμένη πολυετής προϋπηρεσία σε υπεύθυνη διοι¬ 
κητική βάση ιδιωτικής επιχειρήσεως ή δημόσιας επιχει- 

ρήσεως ή δημοσίου οργανισμού ή ΟΤΑ. 

γ. Η αποδεδειγμένη εμπειρία στην λειτουργία και συ¬ 
ντήρηση μεγάλων βιομηχανικών μονάδων, ειδικότερα 
στον τομέα της επεξεργασίας του νερού, 
δ. Βασικές γνώσεις ηλεκτρονικού υπολογιστή, 
ε. Γνώση μιας ξένης γλώσσας. 

Β. Προϊστάμενος Οικονομικής και Διοικητικής Υπηρε¬ 
σίας 

Ειδικά προσόντα: 

α. Πτυχίο ανωτάτης οικονομικής σχολής του εσωτερι¬ 
κού ή εξωτερικού (με αναγνωρισμένο πτυχίο από το Ελ¬ 
ληνικό Δημόσιο) και μέλος του Ο.Ε.Ε. 

β. ικανοποιητική εμπειρία στη τήρηση λογιστικών βι¬ 
βλίων Γ' κατηγορίας και σε διπλογραφικό λογιστικό σύ¬ 
στημα. 

γ. προϋπηρεσία σε υπεύθυνη θέση λογιστηρίου. 
Ιδιαίτερα προσόντα: 

α. εμπειρία σε θέματα οικονομικού σχεδιασμού, ανάλυ¬ 
σης και εφαρμογών μηχανογραφικών συστημάτων, 
β. γνώση μιας ξένης γλώσσας 
γ. γνώσεις δημοσίου λογιστικού. 

Γ. Προϊστάμενος Τεχνικής Υπηρεσίας 
Ειδικά προσόντα : , , 

Πτυχίο (ή δίπλωμα) ανωτάτης σχολής του εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο), μέλος του Τ.Ε.Ε. μιε μια από τις ακό¬ 
λουθες ειδικότητες: 

- Μηχανολόγος Μηχανικός 

- Πολιτικός Μηχανικός 

Επαρκής εμπειρία στη μελέτη, κατασκευή και επίβλεψη 
δημοσίων έργων. 

Ιδιαίτερα προσόντα : _ 

α. επαρκή εμπειρία στην λειτουργία συστημάτων ύ¬ 
δρευσης και αποχέτευσης, 
β. Γ νώση μιας ξένης γλώσσας 
γ. Βασικές γνώσεις ηλεκτρονικού υπολογιστή. 

Δ. Προϊστάμενος Τμήματος Λογιστηρίου 

Λογιστής 

Ειδικά προσόντα: 

Πτυχίο ανωτέρας σχολής εσωτερικού ή εξωτερικού (με 


αναγνωρισμένο πτυχίο από το Ελληνικό Δημόσιο) ή πτυ¬ 
χίο Τ.Ε.Ι. 

Ιδιαίτερα προσόντα: 

α. Εμπειρία σε θέματα ανάλυσης και εφαρμογής μηχα¬ 
νογραφημένων λογιστικών συστημάτων, 
β. Γ νώση μιας ξένης γλώσσας, 
γ. Βασικές γνώσεις ηλεκτρονικού υπολογιστή. 

Ε. Προϊστάμενος τμήματος Μελετών και Κατασκευών 
Ειδικά προσόντα 

Πτυχίο (ή δίπλωμα) ανωτάτης σχολής εσωτερικού ή ε¬ 
ξωτερικού ( με αναγνωρισμένο πτυχίο ή δίπλωμα από το 
Ελληνικό Δημόσιο) με μια από τις ακόλουθες ειδικότητες: 

- Πολίτικος Μηχανικός 

- Μηχανολόγος Μηχανικός 
Ιδιαίτερα προσόντα: 

α. Σχετική προϋπηρεσία. 

β. Γνώση μιας ξένης γλώσσας. 

γ. Βασικές γνώσεις ηλεκτρονικού υπολογιστή. 

ΣΤ. Προϊστάμενος τμήματος Λειτουργ. και Συντήρ. Δι¬ 
κτύων 

Ειδικά προσόντα: 

Πτυχίο (ή δίπλωμα) ανωτέρας σχολής εσωτερικού ή ε¬ 
ξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) ή πτυχίο Τ.Ε.Ι. με μια από τις ακόλου¬ 
θες ειδικότητες: 

Τεχνολόγος Μηχανολόγος Μηχανικός 

- Τεχνολόγος Πολιτικός Μηχανικός Υδραυλικών έργων 
Ιδιαίτερα προσόντα: 

α. Σχετική προϋπηρεσία 
β. Γνώση μιας ξένης γλώσσας, 
γ. Βασικές γνώσεις ηλεκτρονικού υπολογιστή 
Ζ. Προϊστάμενος τμήματος ηλεκτρομηχανολογικοΰ ε¬ 
ξοπλισμού 
Ειδικά προσόντα: 

Πτυχίο (ή δίπλωμα) ανωτάτης σχολής εσωτερικού ή ε¬ 
ξωτερικού ( με αναγνωρισμένο πτυχίο ή δίπλωμα από το 
Ελληνικό Δημόσιο), μέλος του Τ.Ε.Ε. με μια από τις ακό¬ 
λουθες ειδικότητες: 

- Χημικός Μηχανικός 

- Μηχανολόγος Μηχανικός 
Ιδιαίτερα προσόντα: 

α. Σχετική προϋπηρεσία σε θέματα επεξεργασίας νε¬ 
ρού 

β. Γ νώση μιας ξένης γλώσσας, 
γ Βασικές γνώσεις ηλεκτρονικού υπολογιστή 
ΓΡΑΦΕΙΟ ΔΙΟΙΚΗΤΙΚΗΣ ΜΕΡΙΜΝΑΣ 
Α. Γραμματείς - Δακτυλογράφοι 
Ειδικά προσόντα: 

Απολυτήριο Γ ενικού Λυκείου ή Εξαταξίου Γ υμνασίου 
Ιδιαίτερα προσόντα: 

Γ νώση μιας ξένης γλώσσας 
Προϋπηρεσία σε εργασία γραφείου 
Β. Χειριστής ηλεκτρονικού υπολογιστή 
Ειδικά προσόντα: 

Απολυτήριο Λυκείου ή Εξαταξίου Γ υμνασίου 
Ιδιαίτερα προσόντα: 

Εκπαίδευση ή και διετής προϋπηρεσία σε χειρισμό ηλε¬ 
κτρονικών υπολογιστών. 

Γ νώση μιας ξένης γλώσσας 
ΤΜΗΜΑ ΟΙΚΟΝΟΜΙΚΟ 
Α. Βοηθός Λογιστή 
Ειδικά προσόντα: 

Αποφοιτος επαγγελματικού λυκείου τμήματος υπαλλή¬ 
λων λογιστηρίου ή απόφοιτος γενικού λυκείου ή εξατάξι¬ 
ου γυμνασίου. 

Ιδιαίτερα προσόντα: 

Σχετική εμπειρία 

Β. Καταμετρητές (ενδείξεις υδρομέτρων) 

Ειδικά προσόντα: 

Απολυτήριο τεχνικού - επαγγελματικού ή γενικού λυ¬ 
κείου ή εξαταξίου γυμνασίου ή τεχνικής επαγγελματικής 
σχολής μέσης εκπαίδευσης. 

Ιδιαίτερα προσόντα: 

Σχετική εμπειρία σε παρόμοια εργασία. 

Γ. Ταμίας - Εισπράκτορας 
Ειδικά προσόντα: 

Απολυτήριο Γ ενικού Λυκείου ή Εξαταξίου Γ υμνασίου. 
Ιδιαίτερα προσόντα : 

Προϋπηρεσία σαν ταμίας. 

Εμιπειρία ή σπουδές σε θέματα λογιστικής 
ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΩΝ 
Α. Τεχνολόγων Μηχανικών ή Υπομηχανικών 
Ειδικά προσόντα: 

Πτυχίο ανωτέρας σχολής του εσωτερικού ή εξωτερικού 
(με αναγνωρισμένο πτυχίο από το Ελληνικό Δημόσιο), ή 
πτυχίο τεχνολόγου μηχανικού Τ.Ε.Ι. στην ειδικότητα που 
προβλέπεται στις αντίστοιχες θέσεις, δηλαδή : 
Τεχνολόγος Πολιτικός Μηχανικός Τ.Ε.Ι. ή 
Τεχνολόγος Μηχανολόγος Μηχανικός Τ.Ε.Ι. 

Ιδιαίτερα προσόντα: 

Προϋπηρεσία δύο ετών 

Βασικές γνώσεις ηλεκτρονικού υπολογιστή. 

Γνώση μιας ξένης γλώσσας 
Β. Εργοδηγών 
Ειδικά προσόντα : 

Πτυχίο μέσης σχολής εργοδηγών ή επαγγελματικής τε¬ 
χνικής σχολής μέσης εκπαίδευσης. 

Ιδιαίτερα προσόντα: 

Αποδεδειγμένη εμπειρία στην ειδικότητά του. 

ΤΜΗΜΑ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ ΔΙΚΤΎΩΝ 
Α. Τεχνίτες - Υδραυλικοί 
Ειδικά προσόντα : 

Απόφοιτος μέσης Τεχνικής Σχολής, ή με δετή τουλάχι¬ 
στον αποδεδειγμένη εμπειρία σαν υδραυλικός. 

Β. Τεχνίτες Αποχέτευσης 
Ειδικά προσόντα. 

Απόφοιτος μέσης Τεχνικής Σχολής, ή με δετή τουλάχι¬ 
στον αποδεδειγμένη εμπειρία σαν υδραυλικός. 

Γ. Οδηγοί - χειριστές μηχανημάτων 
Ειδικά προσόντα : 

Απόφοιτος μέσης Τεχνικής Σχολής Επαγγελματική ά¬ 
δεια ικανότητας οδηγού. 

Ιδιαίτερα προσόντα: 

Αδεια χειρισμού αντίστοιχης κατηγορίας οχήματος Ε¬ 
παρκής εμπειρία 
Δ. Εργάτες 
Ειδικά προσόντα: 

Απολυτήριο Δημοτικού Σχολείου ή 3ης Γ υμνασίου. 

Ε.Υδρονομέας 
Ειδικά προσόντα: 

Απόφοιτος μέσης Τεχνικής Σχολής, ή με δετή τουλάχι¬ 
στον αποδεδειγμένη υπηρεσία σαν υδραυλικός. 

ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 
Α. Μηχανοτεχνίτης - Πρακτικοί Μηχανικοί 
Ειδικά προσόντα: 

Απόφοιτος μέσης Τεχνικής Σχολής, Ειδικότητας Μηχα¬ 
νολόγου ή 1 δετή τουλάχιστον εμπειρία. 

Ιδιαίτερα Προσόντα: 

Αδεια συντηρητή βιομηχανικών εγκαταστάσεων του Υ¬ 
πουργείου Βιομηχανίας. 

Β. Ηλεκτρολόγος 
Ειδικά προσόντα: 

Απόφοιτος μέσης Τεχνικής Σχολής, Ειδικότητας Ηλε¬ 
κτρολόγου ή 15ετή τουλάχιστον εμπειρία. 

Ιδιαίτερα προσόντα: 


Άδεια εγκαταστάτη ηλεκτρ. Εγκαταστάσεων του Υ¬ 
πουργείου Βιομηχανίας 

Γ. Εργάτης 

Ειδικά προσόντα: 

Απολυτήριο Δημοτικού Σχολείου ή 3ης Γ υμνασίου. 

Άρθρο 9 

Μισθοδοσία προσωπικού (τακτικού - εκτάκτου) 

1. Το τακτικό μόνιμο προσωπικό δημοσίου δικαίου που 
προέρχεται με απόσπαση ή μετάταξη από το Δήμο Ερ- 
μούπολης θα εξακολουθήσει να αμείβεται σύμφωνα μετά 
μισθολόγιο των μονίμων δημοτικών υπαλλήλων. 

2. Το τακτικό, μόνιμο και έκτακτο προσωπικό με σύμβα¬ 
ση εξαρτημένης εργασίας ιδιωτικού δικαίου που εργάζε¬ 
ται στην ΔΕΥΑΕ, θα αμείβεται σύμφωνα με την συλλογική 
σύμβαση εργασίας της ΠΟΕ - ΔΕΥΑ, εκτός και εάν με αί¬ 
τησή του ο εργαζόμενος ζητήσει να αμείβεται με την κλα¬ 
δική σύμβαση της ειδικότητάς του. 

3. Οι αποδοχές κάθε εργαζομένου είναι τουλάχιστον ί¬ 
σες με τις ελάχιστες καθοριζόμενες , σύμφωνα με τα πα¬ 
ραπάνω. 

4. Στους εργαζομένους που μετακινούνται με εντολή 
της ΔΕΥΑΕ εκτός έδρας, καταβάλλονται οδοιπορικά έξο¬ 
δα και αποζημιώσεις σε ύψος τουλάχιστον ίσο με αυτό 
που ορίζεται από τις διατάξεις της κείμενης νομοθεσίας. 
Οι προϋποθέσεις, οι όροι και οι διαδικασίες καταβολής 
τους καθορίζονται με απόφαση του Δ.Σ. της ΔΕΥΑΕ. 

5. Στον Δ/ντή της Επιχείρησης καθώς και στους Προϊ¬ 
σταμένους των Υπηρεσιών μπορεί μετά από σχετική από¬ 
φαση του Δ.Σ. να χορηγείται επίδομα υπευθυνότητας μέ¬ 
χρι 20% επίτου βασικού μισθού. Σε εργαζόμενο εξάλλου, 
που αναλαμβάνει προσωρινά πρόσθετα καθήκοντα, μιπο- 
ρεί η Επιχείρηση να καταβάλει έκτακτες αποδοχές σε ύ¬ 
ψος εύλογο και ανάλογο με την πρόσθετη εργασίατου και 
σύμφωνα με διαδικασία που το Δ.Σ. καθορίζει. 

6. Το προσωπικό δεν δικαιούται καμιάς πρόσθετης α¬ 
μοιβής σε είδος ή σε χρήμα, πέραν των οριζομένων στον 
παρόντα Οργανισμό και τις σχετικές συλλογικές ή κλαδι¬ 
κές συμβάσεις εργασίας. 

Άρθρο 10 

Κοινωνική πρόνοια - επιδόματα - άδειες 

1. Σε όλοτοτεχνικό προσωπικό ειδικοτήτωντηςτεχνικής 
υπηρεσίας, καθώς και στους καταμετρητές υδρομέτρων, 
χορηγείται επίδομα ανθυγιεινής και επικίνδυνης εργασίας 
για μεν το προσωπικό Δ.Δ, σύμφωνα με τα ισχύοντα για 
τους μόνιμους Δημοτικούς υπαλλήλους, για δετό προσω¬ 
πικό με σχέση Ι.Δ. σύμφωνα με τις διατάξεις των εκάστοτε 
Σ.Σ.Ε. της ΠΟΕ - ΔΕΥΑ ή των κλαδικών συμβάσεων. 

2. Στους εργαζόμενους του προηγούμενου εδαφίου 1, 
χορηγούνται τα περιλαμβανόμενα στην Σ.Σ.Ε. της ΠΟΕ - 
ΔΕΥΑ είδη ατομικής προστασίας, σύμφωνα και με τις δια¬ 
τάξεις του Ν. 1568/85. Η επιχείρηση μετά από συμφωνία 
με τους εργαζόμενους μπορεί να καταβάλει την αξία τους 
σε χρήμα. 

3. Στους εργαζόμενους του προηγούμενου εδαφίου 1, 
χορηγείται ποσότητα γάλακτος 1 II. ημερησίως. Η επιχεί¬ 
ρηση μετά από συμφωνία με τους εργαζόμενους μπορεί 
να καταβάλει την αξία τους σε χρήμα. 

4. Σε κάθε εργαζόμενο η επιχείρηση μπορεί να χορηγεί 
κατά την κρίση του Δ.Σ. μετά από αίτηση του ενδιαφερο¬ 
μένου, προκαταβολή που δεν θα ξεπερνά το ποσό των α- 
ποδοχώντριών μηνών. Το ποσό αυτό θα συμψηφίζεται α- 
τόκως από μισθούς 12 μηνών. 

Η προκαταβολή αυτή δύναται να ζητηθεί μια φορά κάθε 
τρία χρόνια. 

5. Για τις άδειες του προσωπικού καιτο χρόνο εργασίας 

ισχύουν οι διατάξεις της εργατικής νομοθεσίας για το 
προσωπικό Ι.Δ. ενώ για το προσωπικό Δ.Δ. ότι προβλέ¬ 
πουν οι διατάξεις του Δημοσίου και Κοινοτικού Κώδικα. 

6. Το ωράριο εργασίας του προσωπικού της ΔΕΥΑΕ ορί¬ 
ζεται σύμφωνα με το αντίστοιχο του Δήμου Ερμούπολης. 

7. Οι ώρες ενάρξεως καιλήξεωςτης εργασίας του εργα- 
τοτεχνικού προσωπικού ορίζονται αναλόγως των συνθη¬ 
κών και του τύπου απασχόλησης απότον δ/ντή υπηρεσιών, 
τηρούμενων των διατάξεων της εργατικής νομοθεσίας. 

Άρθρο 11 

Κατάταξη προσωπικού 

Το προσωπικό της ΔΕΥΑΕ διακρίνεται σε τακτικό και έ¬ 
κτακτο. 

1. Τακτικό προσωπικό είναι αυτό που κατέχει θέσεις ερ¬ 
γασίας, οι οποίες προβλέπονται στον Ο.Ε.Υ. και συνδέε¬ 
ται με την επιχείρηση είτε με σχέση εργασίας Δ.Δ. (αφο¬ 
ρά το προσωπικό που αποσπάστηκε ή μετατάχθηκε από 
το Δήμο Ερμούπολης), είτε με σχέση εργασίας Ι.Δ. αορί¬ 
στου χρόνου. 

2. Έκτακτο προσωπικό είναι αυτό που προσλαμβάνεται 
από την ΔΕΥΑΕ, για την κάλυψη παροδικών και εκτάκτων 
αναγκών και συνδέεται με την επιχείρηση με σχέση εργα¬ 
σίας ιδιωτικού δικαίου ορισμένου χρόνου ή σύμβαση ορι¬ 
σμένου έργου. 

Αρθρο 12 

Πρόσληψη προσωπικού 

1. Η πλήρωση των κενών και κενουμένων θέσεων ενερ- 
γείται ύστερα από απόφαση του Δ.Σ. και ύστερα από ει¬ 
σήγηση του δ/νή της ΔΕΥΑΕ. Με την ίδια απόφαση του 
Δ.Σ. καθορίζεται η διαδικασία και ο τρόπος με τον οποίο 
θα γίνει η πρόσληψη. 

2. Το προσοιπικό της ΔΕΥΑΕ προσλαμβάνεται με επιλο¬ 
γή από το Δ.Σ. ή από επιτροπή η οποία συγκροτείται με α¬ 
πόφαση του Δ.Σ. Οι προσλήψεις γίνονται υποχρεωτικά 
κατά την σειρά του πίνακα επιτυχόντων. 

3. Ως κριτήρια επιλογής υποψηφίων θεωρούνται και τα 
ιδιαίτερα προσόντα που προβλέπονται στο άρθρο 8 του 
παρόντος Ο.Ε.Υ. 

Αρθρο 13 

Διαδικασία πρόσληψης προσωπικού 

1. Η προκήρυξη των θέσεων δημοσιεύεται υποχρεωτικά 
σε τοπική εφημερίδα του Δήμου Ερμούπολης και στον πί¬ 
νακα ανακοινώσεων του Δημαρχιακού Μεγάρου. 

Οι υποψήφιοι εντός 8 ημερών από την ημερομηνία της 
δημοσίευσης της προκήρυξης υποβάλουν στην ΔΕΥΑΕ 
αίτηση στην οποία επισυνάπτουν τα απαιτούμενα δικαιο- 
λογητικά. 

2. Με απόφαση του Δ.Σ. της ΔΕΥΑΕ καθορίζονται, το πε¬ 
ριεχόμενο της προκήρυξης των θέσεων, ο τύπος της αί¬ 
τησης και τα απαιτούμενα δικαιολογητικά που θα υποβά¬ 
λουν οι υποψήφιοι, τα κατά περίπτωση απαραίτητα και 
προαιρετικά προσόντα των υποψηφίων, και το προσωπι¬ 
κό της ΔΕΥΑΕ που θα είναι αρμόδιο για την χορήγηση, την 
παραλαβή και την ταξινόμηση των αιτήσεων. 

Άρθρο 14 
Πράξη πρόσληψης 

Με απόφαση του Προέδρου του Δ.Σ. της ΔΕΥΑΕ διορί¬ 
ζονται οι επιτυχόντες υποψήφιοι, η θέση την οποία κατα¬ 
λαμβάνουν, οι αποδοχές τους σύμφωνα με τα προβλεπό- 
μενα στο άρθρο 9 του παρόντος Ο.Ε.Υ. και η ημερομιηνία 
κατά την οποία πρέπει να παρουσιασθούν για την ανάλη¬ 
ψη της εργασίας τους. 

Η απόφαση κοινοποιείται στους επιτυχόντες υποψηφί¬ 
ους με συστημένη ταχυδρομική επιστολή. 


Άρθρο 15 

Ανάκληση προσλήψεως 

Η απόφαση προσλήψεως ανακαλείται αν ο προσλη- 
φθείς δεν αποδέχεται αυτή είτε ρητώς είτα σιωπηρώς με 
το να μην παρουσιασθεί στην εργασία του κατά την προ¬ 
καθορισμένη ημερομηνία. Στην περίπτωση αυτή, τη θέση 
του καταλαμβάνει, με απόφαση του Δ.Σ.. ο πρώτος ανα¬ 
πληρωματικός από τον πίνακα επιλαχόντων. 

Αρθρο 16 

Δοκιμαστική υπηρεσία 

1. Ο προσλαμβανόμενος υπηρετεί με σύμβαση εργα¬ 
σίας ορισμένου χρόνου και διανύει ετήσια δοκιμαστική υ¬ 
πηρεσία κατά τη διάρκεια της οποίας δύναται να απολυ¬ 
θεί με αιτιολογημένη απόφαση του Δ.Σ. για λόγους ανα¬ 
γόμενους στην υπηρεσία. 

2. Εντός μηνός από της συμπληρώσεως της δοκιμαστι¬ 
κής υπηρεσίας το Δ.Σ.. ύστερα από εισήγηση του δ/ντή υ- 
ποχρεούται να αποφανθεί αν ο προσληφθεΐς είναι κατάλ¬ 
ληλος προς συνέχιση της παροχής των υπηρεσιών του, 
μετατρέποντας τη σύμβαση εργασίας σε σύμβαση αορί¬ 
στου χρόνου. 

3. Ο κατά την παραπάνω παρ. 1 κριθείς απολυτέος ή α¬ 
κατάλληλος προς συνέχιση της παροχής των υπηρεσιών 
του, απολύεται υποχρεωτικά. 

Αρθρο 17 

Υπερωριακή απασχόληση 

1. Η υπερωριακή απασχόληση επιτρέπεται προς αντι¬ 
μετώπιση εκτάκτων και επειγουσών αναγκών, εφαρμοζό¬ 
μενων των εκάστοτε ισχυουσών διατάξεων της εργατικής 
νομοθεσίας. 

2. Η υπερωριακή απασχόληση αποφασίζεται με αιτιο- 
λογική απόφαση του Δ.Σ. 

Αρθρο 18 

Μισθολογική εξέλιξη 

1. Οι μισθολογικες προαγωγές ενεργούνται όπως προ¬ 
βλέπει το μισθολόγιο που έχουν επιλέξει οι εργαζόμενοι 
και σύμφωνα μετον παρόντα Ο.Ε.Υ. 

2. Ουδεμία μισθολογική προαγωγή ενεργείται αν στον 
ατομικό φάκελο του μισθωτού δεν υπάρχουν τα για κάθε 
κλάδο κατηγορία και ειδικότητα απαιτούμενα αποδεικτι¬ 
κά των τυπικών προσόντων αυτού. 

3. Οι μισθό ,γικές προαγωγές ανακοινώνονται από το 
αρμόδιο γραφείο εγγράφως. 

Αρθρο 19 

Κωλύματα παροχής εργασίας 

1. Αποδοχές δεν οφείλονται στον προσληφθέντα για μη 
παρασχεθείσα εργασία καθόλου ή εν μέρει από υπαιτιό- 
τητάτου. 

2.0 προσληφθεΐς διατηρεί την αξίωση για αποδοχές αν 
κωλύεται να εργασθεί ένεκα σπουδαίου λόγου κατά τα ι- 
σχύοντα στην εργατική νομοθεσία. 

3. Οποιοδήποτε ποσόν το οποίο ο προσληφθεΐς δικαι¬ 
ούται να λάβει διαρκούντος του κωλύματος λόγω υπο¬ 
χρεωτικής έκτου νόμου ασφαλίσεως εκπίπτεται έκτων ο- 
φειλομένων αποδοχών. 

Αρθρο 20 

Αναγγελία κωλύματος 

1. Ο προσληφθεΐς υποχρεούται να αναγγείλει αμελλητί 
στην υπηρεσία κάθε κώλυμα προς παροχή εργασίας ε¬ 
ντός δύο ημερών. 

2. Οσάκις κατά τις κείμενες διατάξεις δεν οφείλονται α¬ 
ποδοχές η περικοπή αυτών ενεργείται με πράξη του εντε- 

ταλμένου για την εκκαθάριση και πληρωμή των δαπανών 
ειδοποιημένων προς τούτο από τον προϊστάμενο της υ¬ 
πηρεσίας ανακοινώνονται δε επί αποδείξει και στον εν¬ 
διαφερόμενο. 

Αρθρο 21 
Τοποθέτηση 

1. Η τοποθέτηση του προσωπικού σε οργανική θέση διε- 
νεργείται με απόφαση του δ/ντού της ΔΕΥΑΕ και απαραί¬ 
τητα στη θέση για την οποία έχει προσληφθεί. Με την το¬ 
ποθέτηση του εργαζομένου σε θέση εργασίας, του γνω¬ 
στοποιούνται : 

α) τοοργανόγραμματηςΔΕΥΑΕκαιη θέση του στην πυ¬ 
ραμίδα της διοικήσεωςτης επιχειρήσεως 

β) οι αρμοδιότητες και τα καθήκοντάτου στην επιχειρη¬ 
σιακή μονάδα που εργάζεται και 

γ) η αναλυτική περιγραφή των εργασιών του (τρόπος, 
χρόνος καιχρονικόδιάστηματωνεπιμέρουςεργασιώντου). 

2. Με απόφαση του Δ.Σ. της επιχείρησης το μόνιμο προ¬ 
σωπικό που αποσπάται η μετατάσσεται από το Δήμο Ερ- 
μούπολης τοποθετείται, αυτοδίκαια, σε οργανική θέση α¬ 
ντίστοιχη των τυπικών και ουσιαστικών προσόντων του, η 
οποία προβλέπεται από τον παρόντα Ο. Ε.Υ. 

Άρθρο 22 

Απόσπαση 

Απόσπαση του προσωπικού επιτρέπεται μόνο προς κάλυ¬ 
ψη εξαιρετικής ανάγκης για ένατο πολύ εξάμηνο, αποκλει¬ 
σμένης της επαναλήψεως προ της παρόδου ενός έτους. 

Η απόσπαση ενεργείται με απόφαση του δ/ντού υπηρε¬ 
σιών. Ο αποσπώμενος λαμβάνει τις αποδοχές της θέσεως 
στην οποία αποσπάται εάν αυτές είναι ίσες ή ανώτερες α¬ 
πό εκείνες της θέσεως από την οποία αποσπάται. 

Άρθρο 23 

Μετακίνηση 

Απλή μετακίνηση του προσωπικού σε άλλη θέση που α¬ 
παιτούνται τα αυτά προσόντα γίνεται με απόφαση του 
δ/ντή της ΔΕΥΑΕ. 

Άρθρο 24 

Μετάταξη 

1. Η μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται απότο Δ.Σ. 
της επιχείρησης ύστερα από αίτηση του ενδιαφερομένου 
και μετά από εισήγηση του δ/ντή της ΔΕΥΑΕ, εφ’ όσον υ¬ 
πάρχει κενή θέση και ο μετατασσόμενος έχει τα προσόντα 
για την κάλυψη της θέσεως στην οποία μετατάσσεται. 

2. Ο μετατασσόμενος κατατάσσεται στο αντίστοιχο ει¬ 
σαγωγικό κλιμάκιο του κλάδου κατηγορίας και ειδικότη¬ 
τας που μετατάσσεται, τίθεται δε κατά την αρχαιότητα με¬ 
τά τους κατά τον χρόνο τούτο υπηρετούντας στο αυτό μι- 
σθολογικό κλιμάκιο. 

Άρθρο 25 
Ατομικοί φάκελοι 

Για κάθε προσλαμβανόμενο μισθωτό τηρείται ίδιος φά¬ 
κελος που περιλαμβάνει όλα τα αναγκαία στοιχεία τα ο¬ 
ποία αφορούν στην εν γένει υπηρεσιακή κατάσταση. 

Αρθρο 26 

Περιπτώσεις λύσεως της συμβάσεως εργασίας 

1. Οι προσλαμβανόμενοι κατά τις διατάξεις του παρό¬ 
ντος οργανισμού απολύονται και οι συμβάσεις τους κα- 
ταγγέλονται σύμφωνα με τις αντίστοιχες διατάξεις της 
εργατικής νομοθεσίας. Η απόλυση ενεργείται με απόφα¬ 
ση του Προέδρου του Δ.Σ. ή του εξουσιοδοτημένου από 
αυτόν οργάνου της επιχειρήσεως. 


2. Η σύμβαση εργασίας των εργαζομένων στην ΔΕΥΑΕ 
λύεται για τους παρακάτω ενδεικτικούς και όχι περιορι¬ 
στικούς λόγους : 

α. με καταγγελία της σύμβασης εργασίας εκ μέρους 
του εργαζομένου. 

β. αυτοδίκαια, με την συμπλήρωση των προϋποθέσεων 
συνταξιοδότησης που ο νόμος ορίζει, 
γ. με τον θάνατο του εργαζομένου, 
δ. με την αδικαιολόγητη ή αυθαίρετη απουσία του ερ¬ 
γαζομένου από την εργασία του πέρα από πέντε ημέρες. 
Στηνπερίπτωση αυτή, θεωρείται ότι η σύμβαση εργασίας 
λύεται με υπαιτιότητα του εργαζομένου. Η αδικαιολόγητη 
και αυθαίρετη απουσία, έστω και μικρότερη από πέντε η¬ 
μέρες. που γίνεται όμως κατ’ επανάληψη, μπορεί να θεω¬ 
ρηθεί βασικός λόγος για καταγγελία της σύμβασης εργα¬ 
σίας από την επιχείρηση. 

ε. με καταγγελία της σύμβασης εργασίας εκ μέρους της 
ΔΕΥΑΕ για σοβαρούς και μόνο λόγους. 

Άρθρο 27 

Πρόσληψη έκτακτου προσωπικού 

1. Από την επιχείρηση δύναται να προσλαμβάνεται προ¬ 
σωπικό με σύμβαση ιδιωτικού δικαίου για την αντιμετώπι¬ 
ση κατεπειγουσών υπηρεσιακών αναγκών εμφανιζόμε¬ 
νων στις περιπτώσεις: 

α. Κενώσεως θέσεων και μέχρι πληρώσεως αυτών εφό¬ 
σον έχει κινηθεί η νόμιμη διαδικασία γιατην πλήρωσή τους. 

β. Απουσίας τακτικού προσωπικού λόγω αδειών (κανο¬ 
νικών, κυήσεως και τοκετού, αδικαιολογήτου απουσίας 
κλπ) και για το αντίστοιχο χρονικό διάστημα. 

γ. Καλύψεως εποχιακών ή άλλων περιοδικών αναγκών 
που δεν εμπίπτουν στις με στοιχεία α. και β. περιπτώσεις 
και μέχρι 5 μήνες κατ’ ανώτατο όριο το χρόνο. 

2. Η πρόσληψη γίνεται με απόφαση του Προέδρου του 
Δ.Σ. Η επιλογή γίνεται ελεύθερα κατά την κρίση του Προ¬ 
έδρου του Δ.Σ. χωρίς διαδικασία. Η σύμβαση εργασίας 
λογίζεται καταρτισθείσα από της αναλήψεως υπηρεσίας 
και λύεται αυτοδίκαια όταν λήξει ο χρόνος διάρκειάςτης. 

3. Η διάρκεια της σύμβαση εργασίας του έκτακτου προ¬ 
σωπικού καθορίζεται με απόφαση του Δ.Σ. της ΔΕΥΑΕ, 
σύμφωνα με τις συγκεκριμένες ανάγκες της επιχείρησης. 
Στη σχετική σύμβαση ανάθεσης θα καθορίζονται ο χρόνος, 
το ακριβές αντικείμενο, το ύψος της αμοιβής, καθώς και οι 
λοιποί όροι για την εκτέλεση της αντίστοιχης εργασίας. 

4. Σε περίπτωση που προσλαμβάνεται έκτακτο προσω¬ 
πικό γιατην κατασκευή ορισμένου έργου, η εργατική σύμ¬ 
βαση είναι ορισμένου έργου και λήγει αυτοδίκαια με την 
περάτωση του έργου. 

Άρθρο 28 

Διαπίστωση γνώσεως ξένης γλώσσας 

Η πλήρης γνώση μιας από τις ξένες γλώσσες Αγγλικής 
ή Γ αλλικής ή Γερμανικής, διαπιστώνεται με αντίστοιχο τίτ¬ 
λο ή δοκιμασία. 

Άρθρο 29 
Ηθικές αμοιβές 

Για εξαιρετικές πράξεις περί την εκτέλεση της υπηρεσίας 
και για εξαιρετική απόδοση δύναται με απόφαση του Δ.Σ. 
να απονέμονται στο προσωπικό ηθικές αμοιβές ως εξής : 

1. Ευαρέσκεια 

2. Γραπτός έπαινος που ανακοινώνεται και στο υπόλοι¬ 
πο προσωπικό. 

Άρθρο 30 

Ανάθεση καθηκόντων προϊσταμένου 

1. Με αποφάσεις του Προέδρου του Δ.Σ. ανατίθενται 
καθήκονταπροϊσταμένου οιασδήποτε στάθμης διοικήσε- 

ως σε μισθωτούς της επιχειρήσεως, με σχέση εργασίας Ι¬ 
διωτικού και Δημοσίου δικαίου τηρούμενων των διατάξε¬ 
ων των Ν. 1069/00 και 1586/86. 

2. Η κατά την προηγούμενη παράγραφο ανάθεση καθη¬ 
κόντων δεν μεταβάλλει την υπηρεσιακή κατάσταση του 
μισθωτού ο οποίος διατηρείτο μισθολογικότου κλιμάκιο 
καιτην οργανική του θέση της κατηγορίας και ειδικότητάς 
του. 

3. Οι μισθωτοί που τους έχουν ανατεθεί καθήκοντα 
προϊσταμένων δικαιούνται καθ' όλη τη χρονική διάρκεια 
ασκήσεως των καθηκόντων τούτων όλων των προβλεπο- 
μένων για την οικεία θέση ειδικών επιδομάτων, που η χο¬ 
ρήγησή τους διακόπτεται με την ανάκληση της περί ανα- 
θέσεωςτων καθηκόντων προϊσταμένου αποφάσεως. 

Η διακοπή της καταβολής των επιδομάτων τούτων αρ¬ 
χίζει την πρώτη του επόμενου μήνα από της χρονολογίας 
εκδόσεως της ανακλητικής αποφάσεως. 

Αρθρο 31 

Αναπλήρωση προϊσταμένων 

1. Διευθυντής Υπηρεσιών σε περίπτωση κενής θέσης ή 
σε περίπτωση που λείπει ή απουσιάζει ή κωλύεται ανα¬ 
πληρώνεται από ένατων προϊσταμένωντων υπηρεσιών ο¬ 
ριζόμενος από τον πρόεδρο του Δ.Σ. κατά τις διατάξεις 
τουΝ. 1069/80. 

2. Προϊστάμενος υπηρεσίας σε περίπτωση κενής θέσης 
ή σε περίπτωση που λείπει ή απουσιάζει ή κωλύεται ανα¬ 
πληρώνεται από τον προϊστάμενο άλλης υπηρεσίας ή τον 
προϊστάμενο τμήματος οριζόμενο από τον δ/ντή υπηρε¬ 
σιών. 

3. Προϊστάμενος τμήματος σε περίπτωση κενής θέσης 
ή σε περίπτωση που λείπει ή απουσιάζει ή κωλύεται ανα¬ 
πληρώνεται από τον προϊστάμενο άλλου τμήματος οριζό¬ 
μενος από το δ/ντή υπηρεσιών. 

Άρθρο 32 

Πειθαρχικό δίκαιο - Διαδικασία 

1. Κάθε παράβαση των καθηκόντων των εργαζομένων 
με υπαίτια πράξη ή παράλειψη που μπορεί να καταλογι- 
σθεί, αποτελεί πειθαρχικό αδίκημα. Ως καθήκον νοείται η 
τήρηση των διατάξευιν, εγκυκλίων, οδηγιών και διαταγών 
ή υποδείξεων, που αφορούν στην υπηρεσία του εργαζο¬ 
μένου, αλλά και η διαγωγή που οφείλει αυτός να τηρεί, εξ 
αιτίας της θέσης του, μέσα στην επιχείρηση. Όσον αφο¬ 
ρά στο προσωπικό με σχέση εργασίας δημοσίου δικαίου, 
που προέρχεται από τον Δήμο Ερμούπολης, εφαρμόζο¬ 
νται οι εκάστοτε ισχύουσες διατάξεις περί πειθαρχικού δι¬ 
καίου των μονίμων δημοτικών υπαλλήλων εφαρμοζόμε¬ 
νων αναλόγως. Για το επί σχέσει εργασίας ιδιωτικού δι¬ 
καίου προσωπικό της επιχείρησης εφαρμόζονται οι πιο 
κάτω διατάξεις. 

2. Μεταξύ των πειθαρχικών αδικημάτων περιλαμβάνο¬ 
νται ιδίως: 

α. Η δημόσια, προφορικά ή έγγραφα , άσκηση κριτικής 
των πράξεων της προϊστάμενης αρχής, που αποδεικνύει 
έλλειψη σεβασμού ή με σκόπιμη χρήση αβάσιμων επιχει¬ 
ρημάτων. 

β. Η χρησιμοποίηση τρίτων προσώπων για απόκτηση ή 
ματαίωση διαταγής της υπηρεσίας. 

γ. Η αναξιοπρεπής διαγωγή μέσα στην υπηρεσία. 

δ. Η ραθυμία, αμέλεια καθώς και η ατελής ή μη έγκαιρη 
εκπλήρωση του καθήκοντος. 


ε. Η μη αρμόζουσα συμπεριφορά προς τους πολίτες, 
τους προϊσταμένους και λοιπούς εργαζόμενους. 

ζ. Η αδικαιολόγητη αποχή από την εκτέλεση καθηκό¬ 
ντων. 

η. Η άρνηση ή παρέλκυση εκτέλεσης υπηρεσίας. 

θ. Η χρησιμοποίηση της θέσης του για εξυπηρέτηση ι¬ 
διωτικών συμφερόντων ή προσώπου που πρόσκεινται σ' 
αυτόν. 

ι. Κάθε πράξη ή παράλειψη που προέρχεται από δόλο ή 
βαρεία αμέλεια, η οποία αν και κατά τους τύπους είναι νό¬ 
μιμη, μπορεί οπωσδήποτε να βλάψει ή να θέσει σε κίνδυ¬ 
νο τα συμφέροντα της επιχείρησης. 

3. Πειθαρχικές ποινές: 

α. έγγραφη επίπληξη, 

β. πρόστιμο μέχρι τις αποδοχές ενός μηνός. 

Το πρόστιμο αποτελεί έσοδο της επιχείρησης. 

4. Πειθαρχική ποινή επιβάλλεται, εφόσον δεν δικαιολο¬ 
γείται καταγγελία της σύμβασης εργασίας για σπουδαίο 
λόγο. 

5. Πειθαρχική δικαιοδοσία ασκούν : 

α. οι πειθαρχικούς προϊστάμενοι, 

β. το Διοικητικό Συμβούλιο της επιχείρησης. 

6. Πειθαρχικούς προϊστάμενοι είναι ο πρόεδροςτου Δ.Σ. 
της επιχείρησης, ο γενικός διευθυντής και οι προϊστάμε¬ 
νοι διεύθυνσης ή αυτοτελούς τμήματος ή υπηρεσίας για 
τους υπαγόμενους σ' αυτούς. 

7. Τηνποινήτης επίπληξης μπορούν να επιβάλουν όλοι οι 
πειθαρχικούς προϊστάμενοι. Την ποινή του προστίμου μπο¬ 
ρούν να επιβάλουν ο γενικός διευθυντής και ο προϊστάμε¬ 
νος αυτοτελούς τμήματος μέχρι τις αποδοχές 15 ημερών. 
Ο πρόεδροςτου Δ.Σ. της επιχείρησης μπορεί να επιβάλλει 
την ποινή προστίμου μέχρι τις αποδοχέςτου μηνός. 

8. Οι πειθαρχικές ποινές των μονομελών πειθαρχικών 
οργάνων υπόκεινται σε έφεση που ασκείται μόνο από αυ¬ 
τόν, που τιμωρήθηκε μέσα σε προθεσμία 15 ημερών από 
την κοινοποίηση της πειθαρχικής ποινής. Η έφεση και η 
προθεσμία για την άσκησή της αναστέλλουν την εκτέλε¬ 
ση της απόφασης. Αρμόδιο όργανο για την εκδίκαση της 
έφεσης είναι το διοικητικό συμβούλιο της επιχείρησης. 

9. Κανείς δεντιμωρείται πειθαρχικά προτού κληθεί σε α¬ 
πολογία. 

Αρθρο 33 

Μεταβατικές διατάξεις 

Όπου στον παρόντα Οργανισμό εσωτερικής Υπηρεσίας 
ή σε σχετική με την λειτουργία της ΔΕΥΑΕ νομολογία δεν 
αναφέρεχαι ρητώς το όργανο που έχει οιαδήποτε δικαιο¬ 
δοσία νοείται το Διοικητικό Συμβούλιο της επιχείρησης. 

Αρθρο 34 

Η ισχύςτου παρόντος Ο.Ε.Υ. άρχεται απάτης έγκρισής 
του κατά τις κείμενες διατάξεις. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της ΔΕΥΑΕ το ύψος 
της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη. 20 Μαρτίου 1997 

Με εντολή Γ εν. Γ ραμ. Περιφ. Νότιου Αιγαίου 
Η Αναπληρ. Περ. Δ/ντή 

ΒΑΣΙΛΙΚΗ ΒΟΛΙ ΚΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


